stanford-oval/wikipedia huggingface dataset:
R. A. Salvatore
Elämä ja ura

R. A. Salvatore syntyi Leominsterissa, Massachusettsissa vuonna 1959. Hän lähti opiskelemaan tietojenkäsittelyä Fitchburg State Collegeen, mutta vaihtoi toisena opiskeluvuotenaan pääaineensa journalistiikkaan luettuaan J. R. R. Tolkienin Tarun sormusten herrasta.
Hän alkoi kirjoittaa tosissaan vuonna 1982, kun hän alkoi luonnostella Echoes of the Fourth Magic -romaaninsa käsikirjoitusta. Se oli Bermudan kolmio -aiheinen mysteerifantasia, joka julkaistiin vuonna 1990. Hänen ensimmäinen julkaistu romaaninsa oli kuitenkin Kristallisauva vuodelta 1988. Kirja on ensimmäinen osa Jäätuulen laakso -trilogiaa, joka aloitti pitkän sarjan Drizzt Do’Urdenista kertovia Forgotten Realms -kirjoja. Sitä seurasi Musta haltia -trilogia, jonka tapahtumat edelsivät edellistä trilogiaa.
Salvatore teki elannokseen erilaisia töitä kirjoittamisen ohessa, mutta vuonna 1990 hän pystyi ryhtymään päätoimiseksi kirjailijaksi. Forgotten Realms -romaanien lisäksi hän on kirjoittanut Keihäänkantajan taru -trilogian, joka on Kuningas Arthurin tarujen innoittama, ja Demonisota-sarjan, joka sijoittuu hänen luomaansa fantasiamaailmaan.
Salvatore on kirjoittanut myös vuonna 1999 julkaistun Tähtien sota -romaanin Vector Prime, jossa suosittu Chewbacca-hahmo kuolee. Tämä oli ensimmäinen kerta, kun alkuperäisistä elokuvista tuttu hahmo kuoli Tähtien sota -sarjan oheiskirjoissa.
Salvatore asuu Massachusettsissa ja hänellä on kolme lasta vaimonsa Dianen kanssa.
Tyyli

Salvatore kuvailee kerronnassaan yksityiskohtia huomattavan paljon. Hänen itsensä mukaan tämä kirjoittamistapa juontaa juurensa hänen taustaansa insinööriopiskelijana. Salvatoren tarinoissa taistelulla on suuri osuus. Ne sijoittuvat väkivaltaisiin ympäristöihin, ja ne sisältävät yksityiskohtaisia toimintakohtauksia.
Teokset > Suomennetut teokset > Muut

Keihäänkantajan taru:
Lähimetsässä (The Woods Out Back, 1993). Suom. Heidi Nieminen. Jalava, 2002.
Lohikäärmeen tikari (The Dragon’s Dagger, 1994). Suom. Heidi Nieminen. Jalava, 2003.
Lohikäärmeensurmaajan paluu (Dragonslayer’s Return, 1995). Suom. Heidi Nieminen. Jalava, 2004.
Tarzanin voittoisa paluu (Tarzan: The Epic Adventures, 1994). Suom. Petri Tapola. Karisto, 1997. (Perustuu Burton Armusin kirjoittamaan tv-sarjaan ja on saanut vaikutteita Edgar Rice Burroughsin teoksista Tarzanin paluu ja Tarzan maan uumenissa.)
Demonisota:
Demoni herää (The Demon Awakens, 1997). Suom. Anu Kamunen. Jalava, 2001.
Demonin henki (The Demon Spirit, 1998). Suom. Anu Kamunen. Jalava, 2001.
Demoniapostoli (The Demon Apostle, 1999). Suom. Lassi Györffy & Anu Kamunen. Jalava, 2002.
Verivihollinen (Mortalis 2000). Suom. Mika Renvall. Jalava, 2003.
Kloonien hyökkäys. Star Wars - Episodi II (Star Wars - Episode II: Attack of the Clones, 2002). Suom. Ilkka Äärelä. WSOY, 2002.
Ensimmäisen kuninkaan saaga:
Metsärosvo (The Highwayman, 2004). Suom Mika Renvall. Jalava, 2011.
Teokset > Suomentamattomat teokset

Chronicles of Ynis Aielle:
Echoes of the Fourth Magic, 1990.
The Witch's Daughter, 1991.
Bastion of Darkness, 2000.
Crimson Shadow:
The Sword of Bedwyr, 1995.
Luthien's Gamble, 1996.
The Dragon King, 1996.
Accursed Tower, 1999.
Star Wars: The New Jedi Order - Vector Prime, 1999.
Demonisota:
Ascendance, 2000.
Transcendence, 2001.
Trial by Fire, 2003.
Immortalis, 2003.
Ensimmäisen kuninkaan saaga:
The Ancient, 2008.
The Dame, 2009.
The Bear. 2010.
Aiheesta muualla

Wikimedia Commonsissa on kuvia tai muita tiedostoja aiheesta .
R. A. Salvatoren kotisivut. (englanniksi)
R. A. Salvatore Internet Speculative Fiction Databasessa. (englanniksi)
SkiTeam 105

SkiTeam 105 on vuonna 2016 perustettu raisiolainen maastohiihdon erikoisseura. Seurassa kilpailee nuorten lisäksi myös muun muassa Lauri Vuorinen ja Tuukka Invenius.
Silamus

| Silamus |
| --- | --- |
Valtiot:  Suomi
Paikkakunta:  Rautjärvi
Koordinaatit:  61°26′08″N, 29°18′12″E
Järvinumero:  03.012.1.001
Mittaustietoja
Pinnankorkeus:  68,4 m 
Rantaviiva:  7,735 km 
Pinta-ala:  1,83 km² 
Tilavuus:  0,0053 km³
Keskisyvyys:  2,9 m 
Suurin syvyys:  5,85 m 
 fiSilamus 
Silamus on matala, melko tasasyvyinen ja saareton järvi Rautjärven pohjoisosassa Etelä-Karjalassa. Sen pinta-ala on 1,8 neliökilometriä. Etäisyys Imatralta on 40 kilometriä koilliseen.
Maantiede

Silamuksen pituus kaakosta luoteeseen on 3,1 kilometriä. Leveys lounaasta koilliseen on noin 700 metriä, allas on varsin tasaleveä. Silamukseen virtaa Torsanjoki Pieni-Torsasta (78,3 metriä mpy), joka sijaitsee puolisentoista kilometriä lounaaseen. Silamuksen pohjoispuolella sijaitsee Kuikkalampi (90,1 metriä mpy), josta virtaa Kuikkalamminoja järven pohjoisrannalle. Silamuksen luusua sijaitsee järven kaakkoisrannalla, josta lähtee Silamusjoki itään.
Silamuksen etelä- ja pohjoisrannoilla on peltomaata, länsi- ja itärannat ovat metsäisiä. Länsirannan Heikkarinvuoren korkeustaso on noin 120 metriä mpy, eli 50 metriä Silamuksen tason yläpuolella.
Silamuksen vesitilavuus on 5 251 000 kuutiometriä.
Silamus (03.012.1.001) kuuluu Silamusjoen alueeseen (03.012), joka on kolmannen jakovaiheen vesistö Hiitolanjoen vesistössä (03). Toinen jakovaihe on Hiitolanjoen alue (03.01). Silamus on suurin Silamusjoen alueen 19:stä vähintään hehtaarin laajuisesta vakavedestä. Seuraavaksi laajin on Koantaus.
Reykjanesbær

| Reykjanesbær |
| --- | --- |
 Ytri-Njarðvík, Reykjanesbær
 vaakuna
 Kunnan sijainti kartalla
Valtio:  Islanti
Alue:  Suðurnes
Vaalipiiri:  Suðurkjördæmi
Perustettu:  1994
Kuntaliitokset:  Keflavík (1994) Njarðvík (1994) Hafnir (1994)
Hallinto:  
 – Asutustyyppi:  Kunta
Pinta-ala:  
 – Kokonaispinta-ala:  144 km²
Väkiluku (2019):  18 920
 – Väestötiheys:  131,4 as./km²
 
 www.rnb.is 
Infobox OKVirheellinen NIMI-arvo: 
Reykjanesbær on kunta Reykjanesin niemimaalla Islannissa. Kunnan pinta-ala on 144 neliökilometriä ja vuonna 2019 väkiluku oli 18 920 asukasta.
Historia

Reykjanesbærin alueella on ollut asutusta jo 1500-luvulla. Saksalaiset kävivät kauppaa Keflavíkissa, kunnes tanskalaiset saivat monopolin Islannin kaupasta 1600-luvun alussa. Alueen vaihtelevan kunnallisjaon jälkeen vuonna syntyi 1994 Reykjanesbær, kun kunnat Keflavík, Njarðvík ja Hafnir päättivät myönteisen kansanäänestyksen jälkeen liittyä yhteen.
Ystävyyskaupungit

Reykjanesbærin ystävyyskuntia ovat Kerava Suomessa ja Trollhättan Ruotsissa.
Aiheesta muualla

Kunnan kotisivut
Reykjanesbær - kuvagalleria
Kuvia tai muita tiedostoja aiheesta Reykjanesbær Wikimedia Commonsissa
Shenandoahin piirikunta

Shenandoahin piirikunta (engl. Shenandoah County) on Yhdysvaltojen Virginian osavaltiossa sijaitseva piirikunta. Sen väkiluku oli 43 616 vuonna 2019. Piirikunnan hallintokeskus on Woodstockin kunta. Piirikunta perustettiin vuonna 1772.
Aiheesta muualla

Kuvia tai muita tiedostoja aiheesta Shenandoahin piirikunta Wikimedia Commonsissa
Race Drivin’

| Race Drivin’ |
| --- | --- |

Kehittäjä:  Atari Games
Julkaisija:  Atari Games
Suunnittelija:  Atari
Julkaistu:  1990
Lajityyppi:  kilpa-ajosimulaatio
Alusta:  Xbox, PlayStation 2, Amiga, Super Nintendo Entertainment System ja Sega Mega Drive
Lisää peliartikkeleitaVideopelien teemasivulla
Race Drivin’ on Atari Gamesin videopeli vuodelta 1990. Peli on jatko-osa menestyneelle Hard Drivin’ -pelille.
Kehitys ja julkaisu

Alkuperäinen Race Drivin’ on kolikkopeli vuodelta 1990. Peli julkaistiin myös Atari ST:lle vuonna 1991, SNES:ille vuonna 1992 ja Sega Genesikselle vuonna 1993. Myös Amigalle, Game Boylle ja DOS:ille julkaistiin omat versionsa. Varsinkin SNES-versio kärsi kuitenkin teknisistä puutteista. Sen ruudunpäivitysnopeus oli vain neljä ruutua sekunnissa. Vuonna 2021 julkaistiin epävirallinen versio, jonka kuva päivittyy 30 kertaa sekunnissa. Parannus saatiin aikaan käyttämällä Nintendon kehittämää SA-1 -prosessoria.
Pelaaminen

Pelaaminen on ajopeleille tyypillistä ja noudattelee jo pelin edeltäjässä Hard Drivin’issa asetettua esimerkkiä. Pelaaja ajaa rataa tavoitteenaan selviytyä yhdestä tai kahdesta kierroksesta ennen ajan loppumista. Radalle ripoteltujen checkpointien läpi ajaminen lisää käytettävissä olevaa aikaa. Pelissä on kolme rataa, joista yksi oli jo Hard Drivin’ssa. Uudet radat ovat stuntti- ja autocross-rata. Alkuperäisessä radassa pelaajan on väisteltävä radalla olevia toisia autoja kun taas uusissa radoissa pelaaja voi kisata rauhassa. Autocross-rata on lyhyt tyypillisen kierrosajan ollessa noin puoli minuuttia. Stunttirata taas on paljon pidempi, noin kolmen minuutin rata. Valittavina on kolme erilaista autoa: speedster, roadster ja Hard Drivin’in alkuperäinen auto. Autoissa on alkuperäistä lukuun ottamatta manuaalivaihteet; alkuperäisen auton saa sekä manuaali- että automaattiversiona. Vaihteiden kanssa saa olla tarkkana, sillä väärin vaihtaminen hyydyttää auton. Pelaaja ohjaa autoa ensimmäisen persoonan perspektiivistä edessään auton kojelauta. Osa kojelaudan näytöistä kertoo pelaajalle ajosta. Näitä ovat nopeus-, kierros ja bensamittarit. Öljy-, lämpö- ja ampeerimittari taas ovat vain koristeita. Jokaisen auton kojelauta näyttää erilaiselta. Pelaaja voi katsoa suorituksensa uusintana. Peli myös mittaa kuinka usein pelaaja on suistunut radan ulkopuolelle. Hard Drivin’iin nähden pelissä on myös uusia stuntteja.
Edeltäjäänsä nähden fysiikkamallinnusta on paranneltu. Toisin kuin useimmat ajan ajopelit, Race Drivin’ pyrki simuloimaan ajofysiikoita mahdollisimman todenmukaisesti. Muun muassa auton kaikki neljä pyörää on mallinnettu, toisin kuin pelin edeltäjässä. Pelin 3D-vektorigrafiikat edustivat ajan uusinta peliteknologiaa.
Pelihalliversion penkki on säädettävä. Harvinaisessa vain 100 kappaleen erikoisversiossa on useita näyttöjä, jotka takaavat 180 asteen näkökentän.
Aiheesta muualla

Race Drivin’ MobyGamesissa (englanniksi)
Race Drivin’ vglistissa (englanniksi)
Race Drivin’ Killer List of Videogamesissä (englanniksi)
Race Drivin’ Arcade History -sivustolla (englanniksi)
Racers Track Club

Racers Track Club on jamaikalainen Kingstonissa sijaitseva pikajuoksun erikoisseura. Seuran on perustanut Glen Mills tavoitteenaan "tuottaa enemmän maailmanmestareita kuin yksikään muu juoksuseura" Seurassa harjoittelevat mm. kuusinkertainen olympiavoittaja Usain Bolt sekä maailmanmestari Yohan Blake.
Nykyiset urheilijat > Miehet

Kemar Bailey-Cole
Yohan Blake
Usain Bolt
Daniel Bailey
Michael Frater
Mario Forsythe
Zharnel Hughes
Jevaughn Minzie
Kimmari Roach
Warren Weir
Delano Williams
Nykyiset urheilijat > Naiset

Schillonie Calvert
Kerron Stewart
Rosemarie Whyte
Nykyinen henkilökunta

Glen Mills, päävalmentaja ja ohjaaja
Patrick Dawson, tekninen ohjaaja
Silanus

| Silanus (Silànos) |
| --- | --- |

 Sijainti Nuoron maakunnassa
 Silanus
 Koordinaatit: 40.287°0′0″N, 8.890°0′0″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Kokonaispinta-ala:  47,94 km²
Korkeus:  432 m
Väkiluku:  2 142
Aikavyöhyke:  UTC+1
 – Kesäaika:  UTC+2
Postinumero:  08017
Suuntanumero(t):    0785
Rekisterikilpi:  NU
 
 http://www.comune.silanus.nu.it 
Infobox OKVirheellinen NIMI-arvo: 
Silanus (sardiksi Silànos) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 2 142 asukasta (vuonna 2016) ja sen pinta-ala on 47,94 neliökilometriä. Se sijaitsee 432 metrin korkeudella merenpinnasta.
Aiheesta muualla

Kuvia tai muita tiedostoja aiheesta Silanus Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Skhedia

| Skhedia> Σχεδία.Sijainti |
| --- | --- |
 Skhedia
Koordinaatit:  31°08′23″N, 30°11′31″E
Valtio:  Egypti
Paikkakunta:  El-Giza, Al-Buhaira
Historia
Tyyppi:  kaupunki
Kulttuuri:  antiikki
Valtakunta:  Ptolemaiosten valtakunta Rooman valtakunta Bysantin valtakunta
Alue:  Metelites/Menelaites, Delta, Egypti
Infobox OKNimi-testi OK: 
Skhedia (m.kreik. Σχεδία, lat. Schedia), mahdollisesti sama kuin Menelais (m.kreik. Μενελαίς), oli kaupunki tai kylä muinaisessa Egyptissä. Se sijaitsi Ala-Egyptissä eli Niilin suistossa ja kuului Meteliteen/Menelaiteen nomokseen.
Skhedia sijaitsi hellenistisellä kaudella rakennetun, Aleksandrian ja Niilin Kanobikos-suuhaaran (Kanopoksen suuhaaran) yhdistäneen kanavan varrella lähellä Andropolista. Kaupunki oli olemassa kreikkalaiselta roomalaiselle kaudelle ja vielä bysanttilaisen kauden alussa. Strabon on viimeinen lähde, joka mainitsee paikan.
Skhediassa oli tärkeä jokisatama, jossa kaikki Ylä-Egyptistä tuotu tavara siirrettiin pienempiin veneisiin, ja samalla tulliasema jokea ylös tai alas kulkeneelle liikenteelle. Siellä oli myös niiden jokiveneiden asema, joita prefektit käyttivät Ylä-Egyptissä käydessään. Piirtokirjoitusten perusteella kaupungissa oli myös varuskunta, temppeleitä ja synagoga.
Skhedia oli Egyptin varhaisimpia kristillistyneitä kaupunkeja, ja siellä oli piispanistuin. Kaupungin paikalla on tehty suhteellisen vähän arkeologisia tutkimuksia. Joitakin kaivauksia on suoritettu vuosina 1981 ja 1992 sekä vuodesta 2003.
Silvio Confortola

| Mitalit> Maa:   Italia.Miesten maastohiihto.MM-kilpailut  | Mitalit> Maa:   Italia.Miesten maastohiihto.MM-kilpailut  | Mitalit> Maa:   Italia.Miesten maastohiihto.MM-kilpailut  | Maa:   Italia> Miesten maastohiihto. |
| --- | --- | --- | --- |
|  Pronssia | Chamonix 1937 | 4 × 10 km |  |
Silvio Confortola (20. tammikuuta 1910 Valfurva – 29. tammikuuta 2003 Valfurva) oli italialainen maastohiihtäjä, joka kilpaili 1930-luvulla. Hän saavutti pronssimitalin 4 × 10 kilometrin viestissä vuoden 1937 MM-kisoissa.
Aiheesta muualla

Hiihdon MM-kisojen mitalisteja (saksaksi)
Silvio Horta

Silvio Horta (14. elokuuta 1974 Miami, Florida – 7. tammikuuta 2020) oli yhdysvaltalainen televisiotuottaja ja käsikirjoittaja. Hän kirjoitti jaksoja muun muassa yhdysvaltalaiseen Ruma Betty -televisiosarjaan, josta hän vuonna 2007 sai parhaan komediasarjan Golden Globe -palkinnon.
Aiheesta muualla

Silvio Horta Internet Movie Databasessa. (englanniksi)
Siikalampi (Kivijärvi)

| Siikalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Kivijärvi
Koordinaatit:  63°06′04″N, 25°15′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven–Vuosjärven alue (14.44)
Laskuoja:  oja Kivijärveen 
Järvinumero:  14.443.1.007
Mittaustietoja
Pinnankorkeus:  132,8 m  
Pituus:  570 m  
Leveys:  150 m  
Rantaviiva:  1,405 km  
Pinta-ala:  6,913 ha  
Tilavuus:  0.000079 km³ 
Keskisyvyys:  1,14 m  
Suurin syvyys:  2,5 m  
Saaria:  ei saaria 
 fiSiikalampi 
Siikalampi  on Keski-Suomessa Kivijärvellä  Lokakylän lähellä sijaitseva lampi.
Maantietoa

Lampi on 570 metriä pitkä, 150 metriä leveä, ja sen pinta-ala on 6,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 79 000 kuutiometriä. Sen keskisyvyys on 1,1 metriä ja suurin syvyys on 2,5 metriä. Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Kivijärven alueeseen (14.443) se kuuluu. Lammen vedenpinnan korkeus on 132,8 metriä mpy.
Rapakivenjärvi

| Rapakivenjärvi |
| --- | --- |

Valtiot:  Suomi
Maakunnat:  Kymenlaakso
Kunnat:  Kouvola (Anjalankoski) ja Kotka
Koordinaatit:  60°38′20″N, 26°52′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kymijoen alaosan alue (14.11)
Laskujoki:  Rapakivenjoki Kymijokeen 
Järvinumero:  14.111.1.022
Mittaustietoja
Pinnankorkeus:  21,7 m  
Pituus:  340 m  
Leveys:  280 m  
Rantaviiva:  2,372 km  
Pinta-ala:  38,31 ha  
Saaria:  ei saaria  
 fiRapakivenjärvi 
Rapakivenjärvi  on Kymenlaaksossa, Kouvolan ja Kotkan rajalla sijaitseva järvi. Järvi ja sitä ympäröivä suo ovat mukana ehdokkaana luonnonsuojelualueeksi. Järvi sijaitsee Inkeroisista hieman Kotkaan päin.
Maantietoa

Järven pinta-ala on 38 hehtaaria, sen avoveden alue on 350 metriä pitkä ja 300 metriä leveä. Entisen järven suuruinen kosteikko on 900 metriä pitkä ja 600 metriä leveä. Se on autio kosteikko, jolla ei ole kartan mukaan saaria. Järven rantaviivan pituus on 2,4 kilometriä ja sen rannat ovat 100–400 metriä leveää avosuota. Lähimmät tiet liittyvät läheisiin peltoviljelmiin. Suon eteläpuolen ylittää Kotkan ja Kouvolan välinen kuntaraja.
Luontoarvoja

Järvi ja sitä ympäröivät suoalueet ovat mukana Natura 2000- ohjelmassa (52 hehtaaria, FI0401004) ehdokkaana suojelualueeksi, mutta suojelualueella ei ole vielä lainsuojaa. Alue on linnustollisesti hyvin monipuolinen, sillä se sopii hyvin sekä vesilinnuille että kahlaajille. Järven keskellä on pieni avovesialue, jota reunustaa myrkkykeison, piukkasaran ja luhtakastikan muodostamat kasvustot. Näiden ympärillä on osmankäämin, pullosaran, kurjenjalan ja piurun kasvustoja. Rantapuusto on valtaosin hieskoivikkoa ja varsinkin etelä- ja kaakkoisrannoilla on runsaasti lahopuuta. Alueen kasviharvinaisuuksia ovat juurtokaisla, jonka esiintymä on Etelä-Suomen laajin, sekä piuru ja nuokkurusokki.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kymijoen alaosan alueella (14.11), jonka Kymijoen suuhaarojen alueeseen (14.111) järvi kuuluu. Järven vedenpinnan korkeus on 21,7 metriä mpy. Siihen on johdettu viereisen Rapajärvensuon ojat ja etelästä ojitetun Nälkäsuon johto-ojat. Järven laskujoki Rapakivenjoki lähtee sen länsirannasta ja se muuttuu edempänä Koskuenjoeksi ja myöhemmin Vuorenjoeksi, kunnes se laskee Takajoen laajentumaan Halkolanlahteen. Takajoki yhtyy Kymijokeen Hirvenmäen kohdalla.
Historiaa

Viimeisen jääkauden jälkeen Kymijoella oli laskuhaara, joka kulki Rapakivenjärven ja nykyisen Nummenjoen kautta mereen. Jokiyhteyden on katkaissut maankohoaminen, jolloin joki on siirtynyt virtaamaan lännemmäksi . Vaikka Kymijoki virtaa nykyään lännempänä, on se vielä viime vuosisatoina virrannut, korkeiden kevättulvien ylitettyä vedenjakajan, myös tätä entistä reittiä myöten mereen Kaarniemenlahdessa.
Kalmbergin kartastossa vuodelta 1855–1856 oli järvessä ilmeisesti enemmän vettä kuin nykyään. Se on piirretty karttaan järveksi, jonka koko vastaa pikemminkin nykyistä kosteikkoa kuin sen avoveden suuruutta. Laserkeilauskuvissa saattaa vieläkin erottaa menneisyyden tapahtumia entisen jokiuoman leveydestä, joka on nykyistä uomaa paljon leveämpi. Entisen jokiuoman pohjalla kulkee uusi, ehkäpä 1960-luvulla viimeisen kerran, perattu lasku-uoma Rapakivenjoki . Se yhtyy nykyään tukittuun Suurijokeen, joka virtasi Koskuenjoen kautta takaisin Kymijokeen.
Vuoden 1967 peruskartassa järven pohjois- ja eteläpuolella oli tulvavyöhykkeen ulopuolella peltomaata. Niiden läpi oli johdettu muutama vesioja järveen. Ojat toivat myös eteläiseltä Nälkäsuolta hieman vettä. Suota oli silloin alettu ojittamaan ja vuoden 1980 kartatssa ojia oli Nälkäsuolla tiheästi. Myös luoteipuolen Rapajärvensuo oli ojitettu. Puolet Järvenniityn pelloista on metsitetty uudelleen.
Serpa

| Serpa |
| --- | --- |
 Näkymä Serpaan
 lippu:  vaakuna
 Serpa Portugalin kartalla
 Koordinaatit: 37°56′41″N, 7°35′56″W 
Valtio:  Portugali
Alue:  Alentejo
Ala-alue:  Baixo Alentejo
Piiri:  Beja
Hallinto:  
 – Hallinnon tyyppi:  Kunta
 – Pormestari:  João Efigénio Palma
Pinta-ala:  
 – Kokonaispinta-ala:  1 106 km²
Väkiluku (2022):  13 756
 – Väestötiheys:  12,4 as./km²
 
 www.cm-serpa.pt 
Infobox OKVirheellinen NIMI-arvo: 
Serpa on Portugalin kunta Bejan piirissä Alentejon hallintoalueella. Sen pinta-ala on noin 1 106 neliökilometriä ja väkiluku 13 756 (vuonna 2022). Kunnan väestötiheys on siten 12,4 asukasta neliökilometrillä.
Serpan pormestari on CDU:n eli kommunistisen puolueen ja vihreän puolueen liiton João Efigénio Palma.
Freguesiat

Aldeia Nova de São Bento
Brinches
Pias
Serpa (Salvador)
Serpa (Santa Maria)
Vale de Vargo
Vila Verde de Ficalho
Aiheesta muualla

Kuvia tai muita tiedostoja aiheesta Serpa Wikimedia Commonsissa
Viralliset sivut (portugaliksi)
Bejan piirin kunnat
Aljustrel
Almodôvar
Alvito
Barrancos
Beja
Castro Verde
Cuba
Ferreira do Alentejo
Mértola
Moura
Odemira
Ourique
Serpa
Vidigueira
Simone Tebet

| Simone Tebet |
| --- | --- |

Brasilian sunnitteluministeri
 1. tammikuuta 2020 alkaen  
Presidentti:  Luiz Inácio Lula da Silva
Senaattori
 1.2. 2015 – 1.2. 2023  
Três Lagoasin pormestari
 1.1. 2005 – 31.3. 2010  
Henkilötiedot
Syntynyt: 27. helmikuuta 1970 (ikä 54) Três Lagoas, Mato Grosso do Sul
Ammatti:  asianajaja
Vanhemmat:  Ramez Tebet
Tiedot
Puolue:  Brasilian Demokraattinen Liike MDB
Koulutus:  oikeustiteteiden maisteri
Tutkinnot:  Rio de Janeiron liittovaltionyliopisto São Paulon katolinen yliopisto
Simone Nassar Tebet (s. 27. helmikuuta 1970) on brasilialainen oikeustieteilijä ja poliitikko.
Tebet on puoluekannaltaan maltillinen konservatiivi. Hän on kotoisin Mato Grosso do Sulista, missä omistaa edelleen laajoja maa-alueita ja toimii maatalousyrittäjänä. Hänen isänsä oli parlamentin puhemies Ramez Tebet. Hän on ollut liittovaltion senaatissa vuosina 2015–2023, Tres Lagoasin pormestari 2005–2010 ja useissa osavaltiotason viroissa.
Vuoden 2022 presidentinvaalien alla Tebetiä pidettiin mahdollisena maltillisena voittajana, kun maa oli jakautumassa kahtia Jair Bolsonaron ja Luiz Inácio Lula da Silvan kannattajiin. Tebet kuitenkin jäi kolmannelle sijalle kauas kärkikaksikosta. Vaalien toisella kierroksella hän tuki Lulaa aktiivisesti. Valintansa jälkeen Lula nimitti Tebetin suunnitteluministeriksi. Suunnitteluministerin tehtäviin kuuluu valtionhallinnon koordinointi ja arviointi, ja sen alaisina ovat muun muassa maan tilastokeskus, taloustutkimuslaitos ja väestönlaskentaa tekevä virasto.
BBC valitsi Tebetin vuonna 2022 sadan vaikutusvaltaisen ja innostavan naisen listalle 100 Women.
Serov

| Serov Серов |
| --- | --- |

 lippu:  vaakuna
 Sverdlovskin alue Venäjällä, alla kaupungin sijainti alueella
 Serov
 Koordinaatit: 59.60°N, 60.567°E 
Valtio:  Venäjä
Federaatiosubjekti:  Sverdlovskin alue
Perustettu:  1894
Kaupungiksi:  1926
Väkiluku (2010):  99 373
Aikavyöhyke:  UTC+5 (MSK+2)
 
 www.adm-serov.ru 
Infobox OKVirheellinen NIMI-arvo: 
Serov (ven. Серов) on kaupunki Venäjän federaation Sverdlovskin alueella, heti Uralin itäpuolella ja 50 km Jekaterinburgista pohjoiseen. Kaupungissa asui vuoden 2010 väestönlaskennan mukaan 99 373 henkeä. Kaupungin läpi virtaa Kakvajoki, joka kuuluu Obin vesistöön.
Kaupunki on merkittävä kaivosteollisuus- ja metallurgiakeskus.